wannaphong/clean_thaiwikipedia huggingface dataset:
# กีฬาฟุตบอลในเอเชียนเกมส์ 2018
ฟุตบอลในเอเชียนเกมส์ 2018 จัดขึ้นที่จาการ์ตา และ ปาเล็มบัง ประเทศอินโดนีเซีย ตั้งแต่วันที่ 14 สิงหาคม ถึง 1 กันยายน ค.ศ. 2018 โดยนัดเปิดเกมมีขึ้น 5 วันก่อนที่จะมีพิธีเปิดการแข่งขัน ในการแข่งขันนี้ มี 29 ทีมในการแข่งขันชาย และ 11 ทีมในการแข่งขันของทีมหญิง

อายุในทีมชายจำกัดที่ไม่เกิน 23 ปี เช่นเดียวกับการจำกัดอายุในกีฬาโอลิมปิก ในขณะที่มีการอนุญาตให้มีผู้เล่นอายุเกินจากที่กำหนดได้สามคนในแต่ละทีม

การแข่งขันทีมชาย

การแข่งขันทีมหญิง

 สรุปเหรียญรางวัล 
 ตารางเหรียญรางวัล 
11102210123010140011 รวม  2  2  2  6

 ผู้ได้รับเหรียญรางวัล 
ชายSong Bum-keunHwang Hyun-sooKim Min-jaeKim Jin-yaJeong Tae-wookKim Moon-hwanซน ฮึง-มินLee Jin-hyunฮวัง ฮี-ชันHwang In-beomNa Sang-hoLee Si-youngCho Yu-minJang Yun-hoLee Seung-moฮวัง อึย-โจLee Seung-wooJo Hyeon-wooKim Geon-ungKim Jung-minRyosuke KojimaYoichi NaganumaMakoto OkazakiKo ItakuraDaiki SugiokaRyo HatsuseTeruki Haraคาโอรุ มิโตมะ Reo HatateKoji MiyoshiKeita EndoObi Powell ObinnaYuto IwasakiTaishi MatsumotoAyase UedaKota WatanabeYuta KamiyaDaizen MaedaTakuma OminamiYugo TatsutaSultan Al-MantheriAbdulla Al-HammadiAhmed RashedSalem SultanIsmael KhaledMajed SuroorAhmed Al AttasJassim Al-BalooshiKhaled IbrahimAli Al-YahyaeeAbdulrahman Al-AmeriAbdullah GhanemMohammed Al AttasHusain Abdulla OmarMohamed Al-ShamsiHamad Al-JasmiMohammed KhalvanShahin SuroorZayed Al-AmeriRashed MohammedหญิงSakiko IkedaRisa ShimizuAya SameshimaShiori MiyakeHikari TakagiSaori AriyoshiEmi NakajimaMana IwabuchiYuika SugasawaYuka MomikiMina TanakaRika MasuyaYu NakasatoYui HasegawaMoeno SakaguchiRin SumidaAimi KunitakeAyaka YamashitaZhao LinaHan PengHuang YiniLou JiahuiWu HaiyanLin YupingWang ShuangLi JiayueRen GuixinLi YingWang ShanshanWang YanLi TingtingZhao RongXiao YuyiYang LinaGu YashaLi MengwenBi XiaolinZhang RuiYoon Young-geulJang Sel-giShin Dam-yeongShim Seo-yeonHong Hye-jiLim Seon-jooLee Min-aCho So-hyunJeon Ga-eulJi So-yunLee Geum-minMoon Mi-raHan Chae-rinChoe Yu-riJang ChangSon Hwa-yeonLee Hyun-youngJung Bo-ramLee Eun-miKim Hye-ri

ผู้เล่น
# คังไคยหัตถี
คังไคยหัตถี เป็นสัตว์หิมพานต์ตระกูลช้าง ลักษณะภายนอกเป็นช้างที่มีกายดั่งสีน้ำไหล (สีเขียวน้ำทะเล) มีลักษณะสูงใหญ่ สมบูรณ์งดงาม เกิดบริเวณลุ่มน้ำคงคาตระกูลช้าง คังไคยหัตถี เรียกได้ว่าเป็นประติมากรรม “คชสาร หรือ ช้าง” อีกองค์ประกอบหนึ่งที่ประดับอยู่บริเวณสระอโนดาตทางทิศเหนือของพระเมรุมาศช้างมงคล 10 ตระกูล ซึ่งประติมากรรมของสัตว์หิมพานต์ถูกสร้างขึ้นมาเพื่อประดับตกแต่งพระเมรุมาศในพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช

ความหมายของชื่อ 
คังไคยหัตถี น. ชื่อช้างตระกูล 1 ใน 10 ตระกูล กายสีเหมือนสีนํ้าไหล, คงไคยหัตถี ก็ว่า, ช้าง 10 ตระกูล คือ 1. กาฬาวกหัตถี 2. คังไคยหัตถี 3. ปัณฑรหัตถี 4. ตามพหัตถี 5. ปิงคลหัตถี 6. คันธหัตถี 7. มงคลหัตถี 8. เหมหัตถี 9. อุโบสถหัตถี 10. ฉัททันต์หัตถีฉบับราชบัณฑิตยสถานพ.ศ.๒๕๕๔ ซึ่งเป็นช้าง ที่พระพรหมได้สร้างขึ้น ช้างตระกูลพรหมพงศ์ เป็นชาติพราหมณ์ มี 10 หมู่
# กาฬาวกหัตถี
กาฬาวกหัตถี หรือ กาลวกหัตถี เป็นสัตว์หิมพานต์ตระกูลช้าง ลักษณะภายนอกเป็นช้างที่มีกายสีดำเหมือนสีปีกกา สีตาและสีเล็บเหมือนสีตัว กาฬาวกหัตถี เป็นประติมากรรม “คชสาร” หรือ “ช้าง” อีกองค์ประกอบหนึ่งที่ตั้งอยู่บริเวณสระอโนดาตทางทิศเหนือของพระเมรุมาศ ซึ่งประติมากรรมของสัตว์หิมพานต์ถูกสร้างขึ้นมาเพื่อประดับตกแต่งในพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช 

 ความหมายของชื่อ  
กาฬาวกหัตถี [-วะกะ-] คือช้างที่พระพรหมสร้างขึ้น เป็นช้างตระกูลพรหมพงศ์ ชาติพราหมณ์ ซึ่งพรหมพงศ์ประกอบด้วย 10 ตระกูล ได้แก่ กาฬาวกหัตถี, คังไคยหัตถี, ปัณฑรหัตถี, ตามพหัตถี, ปิงคลหัตถี, คันธหัตถี, มงคลหัตถี, เหมหัตถี, อุโบสถหัตถี และฉัททันตหัตถี
# ตามพหัตถี
ตามพหัตถี เป็นสัตว์หิมพานต์ตระกูลช้าง ลักษณะภายนอกเป็นช้างที่มีกายสีดั่งทองแดง ขนหางคล้ายดอกบัวแดง ลักษณะสูงใหญ่ มีอานุภาพห้าวหาญในการศึกhttp://phramerumas.finearts.go.th/DataPdf/index.php?itemID=65/ ตระกูลช้าง] ตามพหัตถี เรียกได้ว่าเป็นประติมากรรม “คชสาร หรือ ช้าง” อีกองค์ประกอบหนึ่งที่ประดับอยู่บริเวณสระอโนดาตทางทิศเหนือของพระเมรุมาศช้างมงคล 10 ตระกูล ซึ่งประติมากรรมของสัตว์หิมพานต์ถูกสร้างขึ้นมาเพื่อประดับตกแต่งพระเมรุมาศในพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช

ความหมายของชื่อ 
ตามพหัตถี [ตามพะ-] น. ชื่อช้างตระกูล 1 ใน 10 ตระกูล กายสีทองแดง, ช้าง 10 ตระกูล คือ 1. กาฬาวกหัตถี 2. คังไคยหัตถี 3. ปัณฑรหัตถี 4. ตามพหัตถี 5. ปิงคลหัตถี 6. คันธหัตถี 7. มงคลหัตถี 8. เหมหัตถี 9. อุโบสถหัตถี 10. ฉัททันต์หัตถีฉบับราชบัณฑิตยสถานพ.ศ.๒๕๕๔ ซึ่งเป็นช้าง ที่พระพรหมได้สร้างขึ้น ช้างตระกูลพรหมพงศ์ เป็นชาติพราหมณ์ มี 10 หมู่
# รางวัลไนน์เอ็นเตอร์เทน อวอร์ดส์ ครั้งที่ 11
รางวัลไนน์เอ็นเตอร์เทน อวอร์ดส์ ครั้งที่ 11 ประจำปี พ.ศ. 2560 จัดโดย กองบรรณาธิการข่าวศิลปวัฒนธรรมและบันเทิง สำนักข่าวไทย โดยตัดสินเพื่อมอบรางวัลจากการลงคะแนนของคณะกรรมการผู้ทรงคุณวุฒิ คำวิจารณ์จะถูกนำส่งคณะกรรมการตัดสินเพื่อร่วมพิจารณารางวัล ภายใต้แนวคิด "หน้าม่านคุณภาพ หลังม่านคุณธรรม" จัดขึ้นในวันที่ 8 มิถุนายน พ.ศ. 2561  ณ หอประชุมใหญ่ ศูนย์วัฒนธรรมแห่งประเทศไทย กรุงเทพมหานคร
พิธีกรดำเนินงาน : วิลลี่ แมคอินทอช และ กาญจน์เกล้า ด้วยเศียรเกล้า

 รางวัลเกียรติยศ บันเทิงเทิดธรรม 
 อาทิวราห์ คงมาลัย

  รางวัลยอดเยี่ยมแห่งปี 
รายชื่อที่ได้รับการเสนอชื่อเข้าชิงรางวัล  ผู้ชนะรางวัล จะเน้นด้วย ตัวหนา
 นักแสดงชายแห่งปี 
 ปริญ สุภารัตน์ (ละคร: คลื่นชีวิต,รากนครา)
 ณเดชน์ คูกิมิยะ (ละคร: เล่ห์ลับสลับร่าง)
 หลุยส์ สก๊อต (ละคร: เพลิงบุญ,คลื่นชีวิต)
 ชัยพล จูเลี่ยน พูพาร์ต (ละคร: รากนครา)
 ภัทรเดช สงวนความดี (ละคร: นายฮ้อยทมิฬ)

 นักแสดงหญิงแห่งปี 
 พัชราภา ไชยเชื้อ (ละคร: เพลิงพระนาง)
 ลลิตา ปัญโญภาส (ละคร: ล่า)
 อุรัสยา เสปอร์บันด์ (ละคร: คลื่นชีวิต)
 ราณี แคมเปน (ละคร: เพลิงบุญ)
 พิมพ์ชนก ลือวิเศษไพบูลย์ (ละคร: หลงไฟ)

 ภาพยนตร์แห่งปี 
 มิสเตอร์เฮิร์ท มือวางอันดับเจ็บ (ทรานส์ฟอร์เมชั่น ฟิล์ม)
 คนขับรถ Driver 
 เพื่อน..ที่ระลึก (จีดีเอช ห้าห้าเก้า)
 ฉลาดเกมส์โกง (จีดีเอช ห้าห้าเก้า)
 Die Tomorrow (เวรี่ แซด พิคเจอร์ส)

 ละครโทรทัศน์แห่งปี 
 เพลิงพระนาง (บริษัท กันตนา มูฟวี่ ทาวน์ (2002) จำกัด, สถานีโทรทัศน์สีกองทัพบกช่อง 7)
 รากนครา (บริษัท แอคอาร์ต เจเนเรชั่น จำกัด, สถานีโทรทัศน์ไทยทีวีสีช่อง 3)
 ล่า (บริษัท เดอะ วัน เอ็นเตอร์ไพรส์ จำกัด, สถานีโทรทัศน์ช่องวัน 31)
 นายฮ้อยทมิฬ (บริษัท พอดีคำ เอ็นเทอร์เทนเมนท์ จำกัด, สถานีโทรทัศน์สีกองทัพบกช่อง 7)
 คลื่นชีวิต (บริษัท ละครไท จำกัด, สถานีโทรทัศน์ไทยทีวีสีช่อง 3)

 ศิลปินเดี่ยวแห่งปี 
 จุลจักร จักรพงษ์
 ภพธร สุนทรญาณกิจ
 ธันวา บุญสูงเนิน
 อภิวัชร์ เอื้อถาวรสุข
 ธชย ประทุมวรรณ

 ศิลปินกลุ่มแห่งปี 
 Big Ass
 Cocktail
 Flure
 Labanoon
 The Richman Toy

 เพลงแห่งปี 
 เป็นทุกอย่าง - Room 39
 ก่อนฤดูฝน  - The TOYS
 คนละชั้น - เจ้านาย จินเจษฏ์
 วันหนึ่งฉันเดินเข้าป่า  - แม็กซ์ เจนมานะ
 คุกกี้เสี่ยงทาย - BNK48

 พิธีกรแห่งปี 
 กันต์ กันตถาวร รายการ The Mask Singer หน้ากากนักร้อง,แฟนพันธุ์แท้ ซูเปอร์แฟน
 เกียรติ กิจเจริญ รายการ กลมกิ๊ก,กิ๊กดู๋ สงครามเพลงเงินล้าน
 ปนัดดา วงศ์ผู้ดี รายการ ตกมันส์บันเทิง,แรง! ชัด! จัดเต็ม!
 กรรชัย กำเนิดพลอย รายการ Davinci เกมถอดรหัส,ตีท้ายครัว,โหนกระแส
 วิลลี่ แมคอินทอช รายการ BOOM! Thailand,หลงเสียงเธอ My Wife Is A Singer,ศึกเมนูพิชิตใจ ซีซั่น 2

 ครอบครัวแห่งปี 
 ครอบครัวจรรยาธนากร

 บุคคลเบื้องหลังแห่งปี 
 ประวิทย์ มาลีนนท์

 รางวัลขวัญใจมหาชน 
 จิรายุ ตั้งศรีสุข
 ณเดชน์ คูกิมิยะ
 ณฐพร เตมีรักษ์
 ธนวรรธน์ วรรธนะภูติ
 BNK48
 ปราชญา เรืองโรจน์
 พีรวัส แสงโพธิรัตน์
 ราณี แคมเปน
 อุรัสยา เสปอร์บันด์
# ปัณฑรหัตถี
ปัณฑรหัตถี เป็นสัตว์หิมพานต์ตระกูลช้าง ลักษณะภายนอกเป็นช้างที่มีกายสีดั่งรัศมีเงิน มีอีกชื่อหนึ่งว่า นาคันธร ห้าวหาญองอาจในการสงครามตระกูลช้าง ปัณฑรหัตถี เรียกได้ว่าเป็นประติมากรรม “คชสาร หรือ ช้าง” อีกองค์ประกอบหนึ่งที่ประดับอยู่บริเวณสระอโนดาตทางทิศเหนือของพระเมรุมาศช้างมงคล 10 ตระกูล ซึ่งประติมากรรมของสัตว์หิมพานต์ถูกสร้างขึ้นมาพื่อประดับตกแต่งพระเมรุมาศในพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช

ความหมายของชื่อ 
ปัณฑรหัตถี [ปันดะระ-] น. ชื่อช้างตระกูล 1 ใน 10 ตระกูล กายสีขาวดังเขาไกรลาส, ช้าง 10 ตระกูล คือ 1. กาฬาวกหัตถี 2. คังไคยหัตถี 3. ปัณฑรหัตถี 4. ตามพหัตถี 5. ปิงคลหัตถี 6. คันธหัตถี 7. มงคลหัตถี 8. เหมหัตถี 9. อุโบสถหัตถี 10. ฉัททันต์หัตถีฉบับราชบัณฑิตยสถานพ.ศ.๒๕๕๔ ซึ่งเป็นช้าง ที่พระพรหมได้สร้างขึ้น ช้างตระกูลพรหมพงศ์ เป็นชาติพราหมณ์ มี 10 หมู่  ช้างตระกูลปัณฑรนาเคนทร์หรือปัณฑรหัตถี ว่ามีสีตัวดังเขาไกรลาส ไกรลาส คือ หมายถึงสีขาวนั่นเอง เพราะเขาไกรลาสนั้นว่ากันว่ามีหิมะจับขาวไปหมดhttps://th.wiktionary.org/wiki/%E0%B8%9B%E0%B8%B1%E0%B8%93%E0%B8%91%E0%B8%A3%E0%B8%AB%E0%B8%B1%E0%B8%95%E0%B8%96%E0%B8%B5
# ปิงคลหัตถี
ปิงคลหัตถี เป็นสัตว์หิมพานต์ตระกูลช้าง ลักษณะภายนอกเป็นช้างที่มีกาย สีตาและเล็บ เป็นสีเหลืองเหลือบน้ำตาล ดั่งสีตาแมวhttp://phramerumas.finearts.go.th/DataPdf/index.php?itemID=65/ ตระกูลช้าง] ปิงคลหัตถี เรียกได้ว่าเป็นประติมากรรม “คชสาร หรือ ช้าง” อีกองค์ประกอบหนึ่งที่ประดับอยู่บริเวณสระอโนดาตทางทิศเหนือของพระเมรุมาศช้างมงคล 10 ตระกูล ซึ่งประติมากรรมของสัตว์หิมพานต์ถูกสร้างขึ้นมาเพื่อประดับตกแต่งพระเมรุมาศในพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช

ความหมายของชื่อ 
ปิงคลหัตถี น. ชื่อช้างตระกูล 1 ใน 10 ตระกูล กายสีทองอ่อนดั่งสีตาแมว,
แม่คำของ "ปิงคลหัตถี" คือ ปิงคล- ปิงคละ, ช้าง 10 ตระกูล คือ 1. กาฬาวกหัตถี 2. คังไคยหัตถี 3. ปัณฑรหัตถี 4. ตามพหัตถี 5. ปิงคลหัตถี 6. คันธหัตถี 7. มงคลหัตถี 8. เหมหัตถี 9. อุโบสถหัตถี 10. ฉัททันต์หัตถีฉบับราชบัณฑิตยสถานพ.ศ.๒๕๕๔ ซึ่งเป็นช้าง ที่พระพรหมได้สร้างขึ้น ช้างตระกูลพรหมพงศ์ เป็นชาติพราหมณ์ มี 10 หมู่
# คันธหัตถี
คันธหัตถี เป็นสัตว์หิมพานต์ตระกูลช้าง ลักษณะภายนอกช้างตระกูลคันธหัตถี เป็นช้างที่มีร่างสูงใหญ่ ผิวตัวดังไม้กฤษณา กลิ่นตัวและมูตรคูตหอมหวนชื่นใจhttp://phramerumas.finearts.go.th/DataPdf/index.php?itemID=65/ ตระกูลช้าง] คันธหัตถี เรียกได้ว่าเป็นประติมากรรม “คชสาร หรือ ช้าง” อีกองค์ประกอบหนึ่งที่ประดับอยู่บริเวณสระอโนดาตทางทิศเหนือของพระเมรุมาศช้างมงคล 10 ตระกูล ซึ่งประติมากรรมของสัตว์หิมพานต์ถูกสร้างขึ้นมาพื่อประดับตกแต่งพระเมรุมาศในพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช 

ความหมายของชื่อ 
คันธหัตถี น. ชื่อช้างตระกูล 1 ใน 10 ตระกูล กายสีไม้กฤษณา มีกลิ่นตัวหอม, ช้าง 10 ตระกูล คือ 1. กาฬาวกหัตถี 2. คังไคยหัตถี 3. ปัณฑรหัตถี 4. ตามพหัตถี 5. ปิงคลหัตถี 6. คันธหัตถี 7. มงคลหัตถี 8. เหมหัตถี 9. อุโบสถหัตถี 10. ฉัททันต์หัตถีฉบับราชบัณฑิตยสถานพ.ศ.๒๕๕๔ ซึ่งเป็นช้าง ที่พระพรหมได้สร้างขึ้น ช้างตระกูลพรหมพงศ์ เป็นชาติพราหมณ์ มี 10 หมู่ 

ลักษณะพิเศษ         
ช้างตระกูลคันธหัตถีถือนี้ว่ามีกำลังมากเหมือนกัน แต่ยังน้อยกว่าช้างมงคลหัตถี
# มงคลหัตถี
มงคลหัตถี เป็นสัตว์หิมพานต์ตระกูลช้าง ลักษณะภายนอกช้างตระกูลนี้ สีผิว สีตา และสีเล็บ เป็นสีม่วงเหมือนสีดอกอัญชัน มีงางอนขึ้นไปด้านขวาhttp://phramerumas.finearts.go.th/DataPdf/index.php?itemID=65/ ตระกูลช้าง] มงคลหัตถี เรียกได้ว่าเป็นประติมากรรม “คชสาร หรือ ช้าง” อีกองค์ประกอบหนึ่งที่ประดับอยู่บริเวณสระอโนดาตทางทิศเหนือของพระเมรุมาศช้างมงคล 10 ตระกูล ซึ่งประติมากรรมของสัตว์หิมพานต์ถูกสร้างขึ้นมาเพื่อประดับตกแต่งพระเมรุมาศในพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช 

ความหมายของชื่อ 
มงคลหัตถี [มงคนละ-] น. ชื่อช้างตระกูล 1 ใน 10 ตระกูล กายสีนิลอัญชัน มีกิริยาท่าทางเดินงดงาม, ช้าง 10 ตระกูล คือ 1. กาฬาวกหัตถี 2. คังไคยหัตถี 3. ปัณฑรหัตถี 4. ตามพหัตถี 5. ปิงคลหัตถี 6. คันธหัตถี 7. มงคลหัตถี 8. เหมหัตถี 9. อุโบสถหัตถี 10. ฉัททันต์หัตถีฉบับราชบัณฑิตยสถานพ.ศ.๒๕๕๔ ซึ่งเป็นช้าง ที่พระพรหมได้สร้างขึ้น ช้างตระกูลพรหมพงศ์ เป็นชาติพราหมณ์ มี 10 หมู่
# เหมหัตถี
เหมหัตถี เป็นสัตว์หิมพานต์ตระกูลช้าง ลักษณะภายนอกช้างตระกูลนี้มีกายดั่งสีรัศมีทอง มีกำลังมากhttp://phramerumas.finearts.go.th/DataPdf/index.php?itemID=65/ ตระกูลช้าง] เหมหัตถี เรียกได้ว่าเป็นประติมากรรม “คชสาร หรือ ช้าง” อีกองค์ประกอบหนึ่งที่ประดับอยู่บริเวณสระอโนดาตทางทิศเหนือของพระเมรุมาศช้างมงคล 10 ตระกูล ซึ่งประติมากรรมของสัตว์หิมพานต์ถูกสร้างขึ้นมาเพื่อประดับตกแต่งพระเมรุมาศในพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช 

ความหมายของชื่อ 
เหมหัตถี นามตามพจนานุกรม. ชื่อช้างตระกูล 1 ใน 10 ตระกูล กายสีเหลืองดั่งทอง, ช้าง 10 ตระกูล คือ 1. กาฬาวกหัตถี 2. คังไคยหัตถี 3. ปัณฑรหัตถี 4. ตามพหัตถี 5. ปิงคลหัตถี 6. คันธหัตถี 7. มงคลหัตถี 8. เหมหัตถี 9. อุโบสถหัตถี 10. ฉัททันต์หัตถีฉบับราชบัณฑิตยสถานพ.ศ.๒๕๕๔ ซึ่งเป็นช้าง ที่พระพรหมได้สร้างขึ้น ช้างตระกูลพรหมพงศ์ เป็นชาติพราหมณ์ มี 10 หมู่
# เดียวิทรอตา อำมหิต สงครามพิชิตอัฟกานิสถาน
เดียวิทรอตา  หรือชื่อในภาษาไทยคือ อำมหิต สงครามพิชิตอัฟกานิสถาน เป็นภาพยนตร์แนวสงครามของรัสเซียกำกับโดย ฟิโอดอร์ บอนดาร์ชุค  ภาพยนตร์เรื่องนี้ดำเนินเนื้อเรื่องอยู่ในช่วงสงครามโซเวียต–อัฟกานิสถาน ภาพยนตร์เรื่องนี้สร้างขึ้นจากเรื่องจริงที่เกิดขึ้นที่ยุทธการยึดเนินเขา 3234 ในช่วงต้นปี 1988 ในช่วงปฏิบัติการทางทหารของโซเวียตครั้งสุดท้าย (Magistral) ในอัฟกานิสถาน

แม้ภาพยนตร์เรื่องนี้ได้รับการผสมผสานจากคำบอกเล่าของทหารผ่านศึกในสงครามซึ่งไม่ทราบจำนวนทหารที่ถูกต้อง แต่อย่างไรก็ตามภาพยนตร์ก็ได้รับกระแสตอบรับที่ดีโดยประชาชนทั่วไปและแม้แต่ประธานาธิบดีรัสเซียวลาดีมีร์ ปูติน ภาพยนตร์เข้าฉายครั้งแรกในเดือนกันยายน 2005 และกลายเป็นภาพยนตร์ที่ทำรายได้ทะลุบ็อกซ์ออฟฟิศของรัสเซียโดยทำรายได้สูงสุด 7.7 ล้านดอลลาร์สหรัฐในห้าวันแรกของการเปิดตัว แม้ว่าจะเข้าฉายครั้งแรกในปี 2005 และออกอากาศทางโทรทัศน์ในหลายประเทศ แต่ก็ยังไม่ได้เผยแพร่ในสหรัฐจนภาพยนตร์ได้ออกวางจำหน่ายเป็นแผ่นดีวีดีในปี 2010 นอกจากนี้ เดียวิทรอตา ยังได้รับการคัดเลือกในฐานะภาพยนตร์ของประเทศรัสเซียให้เข้าชิงรางวัลสาขาภาพยนตร์ภาษาต่างประเทศยอดเยี่ยมในงานประกาศผลรางวัลออสการ์ ครั้งที่ 79 ในปี 2006 แต่ไม่ผ่านการคัดเลือก รวมทั้งภาพยนตร์ยังได้รับรางวัล Golden Eagle Award สาขาภาพยนตร์เรื่องยาวยอดเยี่ยมจากสถาบันศิลปะภาพยนตร์แห่งรัสเซีย
 อ้างอิง
# การปะทุของโบลกันเดฟูเอโก พ.ศ. 2561
การปะทุของโบลกันเดฟูเอโก พ.ศ. 2561  เป็นเหตุการณ์การปะทุอย่างรุนแรงของโบลกันเดฟูเอโกในประเทศกัวเตมาลาในเดือนมิถุนายน พ.ศ. 2561 การปะทุได้ก่อให้เกิดเศษหินภูเขาไฟถล่ม (lahar), หินตะกอนภูเขาไฟหลาก (pyroclastic flow) และเมฆเถ้าธุลีภูเขาไฟ ส่งผลให้มีผู้เสียชีวิตที่ได้รับการยืนยันแล้วกว่าร้อยราย ถือเป็นการปะทุของภูเขาไฟที่ร้ายแรงที่สุดในกัวเตมาลานับตั้งแต่ พ.ศ. 2472
# พรรคราษฎร (พ.ศ. 2517)
พรรคราษฎร  พรรคการเมืองของไทยในอดีตที่จดทะเบียนจัดตั้ง
ตามรัฐธรรมนูญแห่งราชอาณาจักรไทย พุทธศักราช 2517 และพระราชบัญญัติพรรคการเมือง พ.ศ. 2517 เป็นลำดับที่ ๘/๒๕๑๗ เมื่อวันที่ 19 พฤศจิกายน พ.ศ. 2517 มีไถง สุวรรณทัต เป็นหัวหน้าพรรคและไพรรัตน์ วิเศษโกสิน เป็นเลขาธิการพรรค ประกาศกระทรวงมหาดไทย เรื่อง การจดทะเบียนพรรคการเมือง (พรรคราษฎร)  ราชกิจจานุเบกษา เล่ม ๙๒ ตอน ๑๙๓ ง พิเศษ หน้า ๘๗ ๑๘ กันยายน ๒๕๑๘

 การยุบพรรค 

คณะปฏิรูปการปกครองแผ่นดิน นำโดย พลเรือเอก สงัด ชลออยู่ ได้มีคำสั่งของคณะปฏิรูปการปกครองแผ่นดิน ฉบับที่ 6 ให้ยกเลิกพระราชบัญญัติพรรคการเมือง พุทธศักราช 2517 บรรดาพรรคการเมืองที่จัดตั้งขึ้นตามพระราชบัญญัติดังกล่าวให้เป็นอันสิ้นสุดลง และห้ามตั้งพรรคการเมืองคำสั่งของคณะปฏิรูปการปกครองแผ่นดิน ฉบับที่ 6 แต่ต่อมาได้มีพระราชบัญญัติพรรคการเมือง พ.ศ. 2524 ยกเลิกคำสั่งฉบับดังกล่าวพระราชบัญญัติพรรคการเมือง พ.ศ. 2524

 คณะกรรมการบริหารพรรคราษฎร 
 ลำดับ  ชื่อ  ตำแหน่ง 1 ไถง สุวรรณทัต หัวหน้าพรรค 2 ไพรรัตน์ วิเศษโกสิน เลขาธิการพรรค
# โบลกันเดฟูเอโก
โบลกันเดฟูเอโก (, แปลว่า "ภูเขาแห่งไฟ"; มักเรียกสั้น ๆ ว่า ฟูเอโก) หรือ ชิกัก (มายา: , แปลว่า "ที่ซึ่งมีไฟอยู่") เป็นภูเขาไฟสลับชั้นมีพลังในประเทศกัวเตมาลา ตั้งอยู่ระหว่างพรมแดนจังหวัดชิมัลเตนังโก, เอสกูอินตลา และซากาเตเปเกซ ห่างจากเมืองอันติกัว (หนึ่งในสถานที่ท่องเที่ยวและเมืองที่มีชื่อเสียงที่สุดของประเทศ) ไปทางทิศตะวันตกประมาณ  ภูเขาไฟลูกนี้ปะทุขึ้นบ่อยครั้งนับตั้งแต่ยุคการพิชิตดินแดนของชาวสเปน ครั้งล่าสุดเกิดขึ้นในเดือนมิถุนายน พ.ศ. 2561

โบลกันเดฟูเอโกมีชื่อเสียงจากการเป็นภูเขาไฟที่ยังคุกรุ่นในระดับต่ำเกือบต่อเนื่อง การปะทุของแก๊สและเถ้าถ่านเล็ก ๆ น้อย ๆ เกิดขึ้นทุก 15 ถึง 20 นาที ส่วนการปะทุขนาดใหญ่กว่านั้นพบไม่บ่อยนัก ลาวาประเภทหินแอนดีไซต์และหินบะซอลต์มีมากที่สุด และการปะทุในระยะหลังมีแนวโน้มที่จะพ่นแร่ธาตุสีเข้มออกมามากกว่าการปะทุในยุคแรกเริ่มhttp://www.geo.mtu.edu/volcanoes/fuego/petro2.html

โบลกันเดฟูเอโกเชื่อมต่อกับภูเขาไฟอากาเตนังโกและมีชื่อเรียกรวมกันว่า ลาออร์เกตา (La Horqueta)
# ทิศตะวันออกเฉียงใต้
ทิศตะวันออกเฉียงใต้ หรือ ทิศอาคเนย์, อาคเณย์ เป็นหนึ่งในทิศรองทั้งสี่ อยู่ตรงข้ามกับทิศตะวันตกเฉียงเหนือ ขวามือของทิศใต้ และซ้ายมือของทิศตะวันออก โดยมากจะกำหนดให้ทิศตะวันออกเฉียงใต้อยู่ด้านมุมขวาของแผนที่ทางภูมิศาสตร์ แต่อยู่ทางมุมซ้ายของแผนที่ดาว

 คำแปลตามพจนานุกรม 
ทิศอาคเนย์ [–คะเน] ตามพจนานุกรมราชบัณฑิตยสถาน ให้นิยามคำว่า ทิศอาคเนย์ไว้แปลว่า ทิศตะวันออกเฉียงใต้ (สันสกฤตว่า อาคฺเนย แปลว่า ทิศที่พระอัคนีรักษา) ซึ่งเป็นหนึ่งในทิศทั้งแปด 

 ความเชื่อมโยงตามวรรณคดีไทย 
ช้างเผือกประจำทิศอาคเนย์ คือ ช้างบุณฑริกอยู่ทิศอาคเนย์ เกสรหนึ่งทิ้งไปข้างทิศอาคเนย์ บังเกิดเป็นช้างชื่อบุณฑริกมีลักษณะ 5 ประการ สีกายดังดอกบัวขาว งาใหญ่สั้นสีดังสังข์ เล็บงามคือทอง ท้องมัวดังฝนคร่ำ กลิ่นหอมดังดอกสัตบงกช พร้อมด้วยลักษณะ ตามตำรา คชศาสตร์

 คตินิยมและความเชื่อ 
ตามคติความเชื่อของคนไทยซึ่งได้รับอิทธิพลมาจากพระพุทธศาสนานั้น เชื่อกันว่าในสรรพสิ่งทั้งหลายมีเทวดาอยู่รายรอบตัวเรา ตัวอย่างหนึ่งที่เห็นได้ชัดเจนคือในกฎหมายตราสามดวงที่มักกล่าวถึงเทวดาไว้ในพระไอยการต่าง ๆ เช่น ในลักษณภญาณมีกล่าวไว้ว่า “...แลปางนี้ฃอเทพยุดาเจ้าทังหลาย คือพระอินท พระพรหม พระยมราช แลท้าวจาตุโลกบาล พระจันท พระอาทิตย์ ภูมอารักษอากาศเทพยุดาผู้รักษาพระพุทธศาสนา แลเทพยุดาอันรักษาซึ่งขอขันธเสมาแลพระมหาบวรเสวตรฉัตรจงเสดจ์มาประชุมให้พร้อมกันในสถานที่นี้ ฟังซึ่งคำคนผู้จะเปนสักขิพญาณแก่กัน...”

ตามตำราพรหมชาติมีความเชื่อว่าพืชมงคลประจำทิศตะวันออกเฉียงใต้คือ สารภี ยอ ยอป่า และ กระถิน 

ส่วนเทวดาประจำทิศตะวันออกเฉียงใต้คือพระอังคาร 

ส่วนมหาเทพประจำทิศคือ พระอัคคี หรือ พระเพลิง ซึ่งคือที่มาของคำว่า อาคเนย์
# ทิศตะวันตกเฉียงใต้
ทิศตะวันตกเฉียงใต้ หรือ ทิศหรดี, เนรดี เป็นหนึ่งในทิศรองทั้งสี่ อยู่ตรงข้ามกับทิศตะวันออกเฉียงเหนือ ขวามือของทิศตะวันตก และซ้ายมือของทิศใต้ โดยมากจะกำหนดให้ทิศตะวันตกเฉียงใต้อยู่ด้านมุมซ้ายของแผนที่ทางภูมิศาสตร์ แต่อยู่ทางมุมขวาของแผนที่ดาว

 คำแปลตามพจนานุกรม 
ทิศหรดี [หอระดี] ตามพจนานุกรมราชบัณฑิตยสถาน ให้นิยามคำว่า ทิศหรดีไว้แปลว่า ทิศตะวันตกเฉียงใต้ (บาลี สันสกฤตว่า ไนรฺฤติ) ซึ่งเป็นหนึ่งในทิศทั้งแปด 

 ความเชื่อมโยงตามวรรณคดีไทย 
ช้างเผือกประจำทิศหรดี คือ ช้างกระมุทอยู่ทิศหรดี เกสรหนึ่งทิ้งไปข้างทิศหรดี ให้บังเกิดเป็นช้างชื่อกระมุท มีลักษณะ ๕ ประการ สีดังดอกกระมุท ตัวสูงโสตรยาวกลมหูอ่อน เสียงดุจเสียงแตรงอน งางอนขึ้นขวาดังพระจันทร์ เมื่อขึ้น ๓ ค่ำ พร้อมด้วยลักษณะ ตามตำรา คชศาสตร์

 คตินิยมและความเชื่อ 
ตามคติความเชื่อของคนไทยซึ่งได้รับอิทธิพลมาจากพระพุทธศาสนานั้น เชื่อกันว่าในสรรพสิ่งทั้งหลายมีเทวดาอยู่รายรอบตัวเรา ตัวอย่างหนึ่งที่เห็นได้ชัดเจนคือในกฎหมายตราสามดวงที่มักกล่าวถึงเทวดาไว้ในพระไอยการต่าง ๆ เช่น ในลักษณภญาณมีกล่าวไว้ว่า “...แลปางนี้ฃอเทพยุดาเจ้าทังหลาย คือพระอินท พระพรหม พระยมราช แลท้าวจาตุโลกบาล พระจันท พระอาทิตย์ ภูมอารักษอากาศเทพยุดาผู้รักษาพระพุทธศาสนา แลเทพยุดาอันรักษาซึ่งขอขันธเสมาแลพระมหาบวรเสวตรฉัตรจงเสดจ์มาประชุมให้พร้อมกันในสถานที่นี้ ฟังซึ่งคำคนผู้จะเปนสักขิพญาณแก่กัน...”

ตามตำราพรหมชาติมีความเชื่อว่าพืชมงคลประจำทิศตะวันตกเฉียงใต้คือ พิกุล ราชพฤกษ์ ขนุน และ สะเดา 

ส่วนเทวดาประจำทิศตะวันตกเฉียงใต้คือพระเสาร์ เสาร์ ประจําทิศหรดี ใช้เลข ๗

ส่วนมหาเทพประจำทิศคือ พระนิรฤดี  ซึ่งคือที่มาของคำว่า หรดี
# ทิศตะวันตกเฉียงเหนือ
ทิศตะวันตกเฉียงเหนือ หรือ ทิศพายัพ เป็นหนึ่งในทิศรองทั้งสี่ อยู่ตรงข้ามกับทิศตะวันออกเฉียงใต้ ขวามือของทิศเหนือ และซ้ายมือของทิศตะวันตก โดยมากจะกำหนดให้ทิศตะวันตกเฉียงเหนืออยู่ด้านมุมบนซ้ายของแผนที่ทางภูมิศาสตร์ แต่อยู่ทางมุมบนขวาของแผนที่ดาว

 คำแปลตามพจนานุกรม 
ทิศพายัพ [พายับ] ตามพจนานุกรมราชบัณฑิตยสถาน ให้นิยามคำว่า ทิศพายัพไว้แปลว่า ทิศตะวันตกเฉียงเหนือ  ซึ่งเป็นหนึ่งในทิศทั้งแปด 

 ความเชื่อมโยงตามวรรณคดีไทย 
ช้างเผือกประจำทิศพายัพ คือ ช้างบุษปทันต์อยู่ทิศพายัพ เกสรหนึ่งทิ้งไปข้างทิศพายัพ บังเกิดเป็นช้างชื่อบุษปทันต์ มีลักษณะ ๗ ประการ สีดังหมากสุกผิวเนื้อเลอียด มีกระหน้าตัวใหญ่งามงาน้อยขึ้นขวา เสียงดังเสียงเมฆ พร้อมด้วยลักษณะ ตามตำรา คชศาสตร์

 คตินิยมและความเชื่อ 
ตามคติความเชื่อของคนไทยซึ่งได้รับอิทธิพลมาจากพระพุทธศาสนานั้น เชื่อกันว่าในสรรพสิ่งทั้งหลายมีเทวดาอยู่รายรอบตัวเรา ตัวอย่างหนึ่งที่เห็นได้ชัดเจนคือในกฎหมายตราสามดวงที่มักกล่าวถึงเทวดาไว้ในพระไอยการต่าง ๆ เช่น ในลักษณภญาณมีกล่าวไว้ว่า “...แลปางนี้ฃอเทพยุดาเจ้าทังหลาย คือพระอินท พระพรหม พระยมราช แลท้าวจาตุโลกบาล พระจันท พระอาทิตย์ ภูมอารักษอากาศเทพยุดาผู้รักษาพระพุทธศาสนา แลเทพยุดาอันรักษาซึ่งขอขันธเสมาแลพระมหาบวรเสวตรฉัตรจงเสดจ์มาประชุมให้พร้อมกันในสถานที่นี้ ฟังซึ่งคำคนผู้จะเปนสักขิพญาณแก่กัน...”

ตามตำราพรหมชาติมีความเชื่อว่าพืชมงคลประจำทิศตะวันตกเฉียงเหนือคือ มะพูด มะกรูด และ มะนาว 

ส่วนเทวดาประจำทิศตะวันตกเฉียงเหนือคือพระราหู ราหู ประจำทิศพายัพ ใช้เลข ๘

ส่วนมหาเทพประจำทิศคือ พระพายุ  ซึ่งคือที่มาของคำว่า พายัพ
# ผีเสื้อหนอนใบรักธรรมดา
ผีเสื้อหนอนใบรักธรรมดา  ผีเสื้อในวงศ์ย่อยนี้ทั้งหมดมีพิษในตัว คาดว่าได้รับการสะสมจากการกินใบไม้ที่มียางในช่วงระยะที่เป็นตัวหนอน ซึ่งได้แก่ใบของต้นรัก สลิด ไทรย้อย กระทุงหมาบ้า ฯลฯ ลักษณะที่เหมือนกันของผีเสื้อในวงศ์ย่อยนี้คือส่วนอกเป็นลายจุดดำ – ขาว ปีกบน พื้นปีกสีน้ำตาลส้ม มุมปลายปีกหน้า ของปีกคู่หน้ามีสีน้ำตาลเข้ม ถัดเข้ามามีแถบสีขาวพาดขวาง ขอบปีกด้านข้างสีดำ มีจุดสีขาวเรียงกัน บนสีดำ ปีกล่าง คล้ายปีกบน แต่มุมปลายปีกหน้าของปีกคู่หน้าสีอ่อนกว่าhttp://paro6.dnp.go.th/paro6_royal_project/Web%20Butterflies%20%20hara%20Bala/Butterfly%20Work%20pages/Lifehistory%20pages/Lifecircle%20pages/3-Plain%20Tiger.htm ระยะที่เป็นตัวหนอนกินใบรัก,ตัวเมียวางไข่บนใบพืชอาหาร

 ลักษณะทั่วไป 
ปีกกว้าง 70-80 มิลลิเมตร ปีกสีส้มอมน้ำตาลขอบปีกสีดำ บริเวณใกล้ปีกคู่หน้ามีแถบสีขาวส่วนอกสีดำ มีลายจุดสีขาวเพศผู้มีแถบสีดำอยู่บริเวณกลาง ปีกคู่หลังมีจุดสีดำ 3-4 จุด กระจายรอบเซลปีกโดยเพศเมียมี 3 จุด เพศผู้มี 4 จุด
 ลักษณะหนวด หนวดแบบกระบอง (clavate)
 ลักษณะปาก ปากแบบดูดกิน (siphoning type)
 ลักษณะปีก ปีกแบบบางใส (membrane) มีเกล็ด (scale) ปกคลุมเนื้อปีก
 ลักษณะขา ขาเดิน (walking legs)
 ลักษณะตา ตารวม (compound eyes)
 ลักษณะทั่วไป 160px 160px 160px 160px 160px หนวดแบบกระบอง ปากแบบดูดกิน ปีกแบบบางใส ขาเดิน ตารวม

 ถิ่นที่อยู่ 
สามารถพบได้ทั่วไป โดยมากพบตอมดอกไม้ 	 
อาหารของแมลง	ตัวหนอนกินใบดอกรัก ตัวเต็มวัยกินน้ำหวานจากดอกไม้
การใช้ประโยชน์	ช่วยผสมเกสร

 ในประเทศไทย 

 วงจรชีวิต 
 วงจรชีวิต 160px 160px 160px หนอนใบรักธรรมดา หนอน ดักแด้
# แวเซสลาฟ โกยัน
แวเซสลาฟ โกยัน (Vaeceslav Gojan) นักมวยสากลสมัครเล่นชาวมอลโดวา เกิดเมื่อ 18 พฤษภาคม พ.ศ. 2526 ที่บรีเซนนี ประเทศมอลโดวา ติดทีมชาติมอลโดวาเข้าแข่งขันกีฬาโอลิมปิก พ.ศ. 2551 ที่ ปักกิ่ง ประเทศจีน ในรุ่นแบนตัมเวท รอบแรก ชนะ คาวาซี คัตซิกอฟ จากเบลารุส เมื่อ 12 สิงหาคม รอบสอง ชนะ กู ยู จากจีน เมื่อ 15 สิงหาคม รอบก่อนรองชนะเลิศ ชนะ อาคิล กุมาร จากอินเดีย เมื่อ 18 สิงหาคม รอบรองชนะเลิศ แพ้ เอนค์บาติน บาดาร์-อูกัน จากมองโกเลีย เมื่อ 22 สิงหาคม ได้เหรียญทองแดง
 อ้างอิง 

แหล่งข้อมูลอื่น
 Olympic qualifier
 AIBA results for Olympic qualification .
 Veaceslav Gojan
# สมาคมโรคมะเร็งแห่งประเทศนอร์เวย์
สมาคมโรคมะเร็งแห่งประเทศนอร์เวย์  เป็นองค์กรที่ไม่แสวงหาผลกำไรในประเทศนอร์เวย์

องค์กรนี้ได้รับการก่อตั้งขึ้นในฐานะสมาคมต่อต้านโรคมะเร็งแห่งประเทศนอร์เวย์ (Norsk Forening til Kreftens Bekjempelse) ในปี ค.ศ. 1938 และเปลี่ยนมาใช้ชื่อปัจจุบันเมื่อครั้งที่รวมกับสมาคมต่อต้านโรคมะเร็งแห่งชาติ (Landsforeningen mot Kreft) ในปี ค.ศ. 1948 โดยมีวัตถุประสงค์เพื่อช่วยผู้ป่วยโรคมะเร็ง, เพิ่มความตระหนักในโรคมะเร็ง และให้ทุนการวิจัยโรคมะเร็ง สมาคมให้เงินทุนประจำปีแก่รางวัลเพื่อการวิจัยโรคมะเร็ง ของสมเด็จพระราชาธิบดีโอลาฟที่ 5 แห่งนอร์เวย์

สมาคมนี้มีเลขาธิการใหญ่ คือ อัน ลีเซ ลี และคณะกรรมการประกอบด้วยกุน-เอลิน โอสปรอง บียอร์เนโบ (ประธาน), คาร์ล ออตโต โลเวนชอล (รองประธาน), โทน นูดอย, เวงเก ฟรอง เซลเลก, โยสแตง คริสเตียน ดอลลอนด์, ทอร์ด ดอล, ลาร์ส อา. ออกสเลน, เกรเต เวนเนส, อันนี ชารุฟ และเอลเซ สตอริง โดยมีสำนักงานใหญ่ขององค์กรตั้งอยู่ที่คองเงนส์ ประตู 6 ในกรุงออสโล
# ยังกิเอล เลออน
ยังกิเอล เลออน อาลาร์กอน  เป็นนักมวยสากลสมัครเล่นชาวคิวบา เกิดเมื่อ 26 เมษายน พ.ศ. 2525 ที่ลัสตูนัส ประเทศคิวบา ติดทีมชาติคิวบาเข้าแข่งขันกีฬาโอลิมปิก พ.ศ. 2551 ที่ปักกิ่ง จีน ในรุ่นแบนตัมเวต รอบแรกได้บาย รอบสอง ชนะกานัต อาบูตาลิปอฟ จากคาซัคสถาน เมื่อ 15 สิงหาคม รอบก่อนรองชนะเลิศ ชนะวรพจน์ เพชรขุ้ม จากไทย เมื่อ 18 สิงหาคม รอบรองชนะเลิศ ชนะบรูโน จูลี จากมอริเชียส เมื่อ 22 สิงหาคม รอบชิงชนะเลิศ แพ้เอนค์บาติน บาดาร์-อูกัน จากมองโกเลีย เมื่อ 24 สิงหาคม ได้เหรียญเงิน
 อ้างอิง 

แหล่งข้อมูลอื่น
 Nationals 2008
 Qualifier
# คณะแพทยศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง
คณะแพทยศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง (Faculty of Medicine, King Mongkut’s Institute of Technology Ladkrabang) เป็นคณะแพทยศาสตร์ของสถาบันเทคโนโลยีพระจอมเกล้าเจ้าคุณทหารลาดกระบัง โดยเป็นสถาบันแพทยศาสตร์ลำดับที่ 22 ของประเทศไทย และผ่านการรับรองหลักสูตรแพทยศาสตรบัณฑิตจากแพทยสภาแล้ว

 ทำเนียบคณบดี 
ลำดับที่รายนามคณบดีวาระการดำรงตำแหน่ง1ศ.ดร.นพ.อนันต์ ศรีเกียรติขจร2559 - ปัจจุบัน

 โรงพยาบาลร่วมผลิตแพทย์ 
โรงพยาบาลร่วมผลิตแพทย์จังหวัดสังกัดโรงพยาบาลสิรินธรกรุงเทพมหานครสำนักการแพทย์ กรุงเทพมหานคร